KLIK HIER OM VIR DIE KURSUS TE REGISTREER
'N KURSUS OOR JESUS SE KRUISWOORDE
Deur al die eeue is daar in die Kerk tydens Lydenstyd op drie spesifieke geloofsgewoontes gefokus. Kom leer meer hieroor en hoe jy dit vandag prakties kan toepas.
Hierdie gewoontes pas perfek in by Jesus se laaste woorde aan die kruis. Tydens die 6 Sondae van Lydenstyd stel ons elke Sondagoggend 'n webinaar - 'n video met studie-materiaal - vry.
Elk van die ses webinaars sluit 'n meditatiewe nadenke oor die kruiswoorde van Jesus in, asook 'n verduideliking van die geloofsgewoontes met ekstra leeswerk wat in die daaropvolgende week ingeoefen kan word. Hierdie inligting is selfoon-, tablet- en rekenaarvriendelik. As jy sou verkies kan jy die studiemateriaal in PDF-formaat aflaai.
Jy kan die video en addisionele leesmateriaal op jou eie tyd lees en bestudeer, en weer later herlees soos jy verkies.
Addisioneel tot die kursus is 'n kort video en leestuk wat jou meer agtergrond gee oor die 40-dae Lydenstyd (ook bekend as "Lent"). Daar is ook 'n virtuele nagmaalsdiens wat op Aswoensdag gebeeldstroom kan word. Jy kan dit op ons Youtube-kanaal of op ons Facebookblad volg. Jy kan die nagmaalsdiens weer-en-weer saam met vriende en familie kyk.
Die laaste dag van Lydenstyd word "Donkersaterdag" genoem. 'n Meditasie-diens berei jou voor om Opstandingsdag in te wag. Alhoewel hierdie kursus voorberei is met die oog op Lydenstyd (wat op Aswoensdag) begin, is dit nie beperk slegs tot Lydenstyd nie. Jy kan dit enige tyd volg.
WAT KAN JY IN HIERDIE KURSUS VERWAG?
'n Stap vir stap handleiding wat jou in staat sal stel om sinvol met geloofgewoontes te groei in lydenstyd.
Die kursus word in video-gesprekke op YouTube aangebied, met 'n leesstukke en interessante self- of groepsaktiwiteite.
Die kursus bestaan uit 7 modules met 'n inleiding en 'n afsluiting. By elk van die video's is daar 'n werkstuk wat jy direk op jou selfoon kan lees of as 'n pdf.-dokument kan aflaai, om die werkstuk op jou eie tyd doen en te lees.
Elke Sondag van lydenstyd word 'n nuwe module vrygestel.
Benwens die kursus-inligting, sal 'n notaboek (joernaal) en pen of potlood handig wees om notas te neem as jy die werkstukke doen. Jy kan dit natuurlik ook op jou slimfoon, tablet of rekenaar doen as jy so sou verkies.
KOSTE EN REGISTRASIE
Die kursus kos R150 en jy kan onder klik en op PayFast registreer en sodra jou betaling gedoen is sal jy 'n e-pos ontvang met 'n skakel na die inleidende kursus-materiaal en elke Sondag 'n nuwe module.